Tá

Telki Község Önkormányzata

2089 Telki, Petőfi u.1.

Telefon: (06) 26 920 801

E-mail: [hivatal@telki.hu](mailto:hivatal@telki.hu)

[www.telki.hu](http://www.telki.hu)

**ELŐTERJESZTÉS**

**A KÉPVISELŐ-TESTÜLET 2023. szeptember 25-i rendes ülésére**

**Napirend tárgya**

**Támogatási kérelem Telki Nőikar**

**A napirendet tárgyaló ülés dátuma**: **2023.09.25.**

**A napirendet tárgyaló ülés:** **Pénzügyi Bizottság**,

**Képviselő-testület**

**Előterjesztő:** **Deltai Károly polgármester**

**Az előterjesztést készítette:** **dr. Lack Mónika jegyző**

**A napirendet tárgyaló ülés típusa:** **nyílt** / zárt

**A napirendet tárgyaló ülés típusa:** **rendes /** rendkívüli

**A határozat elfogadásához szükséges többség típusát: egyszerű** / minősített

**A szavazás módja:** **nyílt** / titkos

**1.Előzmények, különösen az adott tárgykörben hozott korábbi testületi döntések és azok végrehajtásának állása: ------**

**2. Jogszabályi hivatkozások**:

**3.Költségkihatások és egyéb szükséges feltételeket, illetve megteremtésük javasolt forrásai:**

Nincs

**4. Tényállás bemutatása:**

A Telki Nőikar 2023. szeptemberében kezdte meg 20. jubileumi évadát. A Nőikar levélben kereste meg az önkormányzatot, hogy a jubileumi évad keretében Négy nagyobb szabású, saját szervezésű koncertet szeretnének a 2023/2024-es évadban megvalósítani.

A kért támogatás keretében a 2023. december 16-ra tervezett Adventi koncert, valamint a 2024. június 1-re tervezett Jubileumi Évadzáró koncertet a Nőikar a Telki Sportcsarnokban szeretné megtartani, ehhez kapcsolódóan szeretnék kérni a helyiség és eszközök bérleti díjának elengedését, és ezzel a koncertek megvalósításának támogatását.

Az Adventi koncertre szeretnénk hangszeres kísérőket (zongora, hárfa, vonósnégyes) és szólistákat szeretnének meghívni ( 8-10 fő ). A kísérők díjazásához szeretnének pénzügyi támogatást kérni, 3-4 fő szólista közreműködési díja: 120.000.-Ft.

Ezen túl a téli időszakban esetlegesen felmerülő többlet rezsi ( fűtés ) költségének elengedését kérik.

A felmerült támogatási kérelmek közül a Sportcsarnok és eszközök bérleti díjának elengedéséről a Kodolányi János Közösségi Ház intézményvezetője dönthet, míg a pénzbeni támogatásokról a képviselő-testület tud döntést hozni.

Telki község Önkormányzat képviselő-testülete a Telki Község Önkormányzat 2023. évi költségvetéséről szóló 4/2023. (II. 18.) önkormányzati rendeletében az államháztartáson kívülre tervezett civil és nonprofit szervezeteknek nyújtandó támogatások előirányzott összegére 5 millió forint összegű támogatást biztosított a helyi civil szervezetek támogatására, melynek teljeskörű felhasználásáról a testület a 40/2023. (IV.24.) határozatával már döntött.

A képviselő-testületnek lehetősége van arra, hogy az általános tartalék keret terhére döntsön további támogatási kérelmek pénzügyi fedezetéről.

Telki, 2023. szeptember 20.

Deltai Károly

polgármester

**Határozati javaslat**

**Telki község Önkormányzat Képviselő-testülete**

**/2023. (IX. ) Önkormányzati határozata**

**Támogatási kérelem Telki Nőikar**

Telki község Önkormányzat képviselő-testülete úgy határozott, hogy a Telki Nőikar részére a fennállásának 20. jubileumi évfordulójához kapcsolódó eseménysorozat keretében megtartandó négy koncert megvalósításához ( Top 10 koncert, Adventi koncert, Húsvéti koncert illetve az Évadzáró koncert ) a támogatás utólagos elszámolása mellett a támogatott bankszámlájára történő átutalással ………… Ft összegű egyösszegű anyagi támogatást nyújt a 2023.évi költségvetés tartalékkeret terhére.

A támogatás felhasználásának határideje: 2024………..

A támogatás felhasználására és elszámolására az államháztartáson kívüli forrásátvétel és forrásátadás szabályairól szóló 17/2023. (VIII. 29.) önkormányzati rendelet szabályai az irányadóak.

A képviselő-testület felhatalmazza a polgármestert a támogatásra vonatkozó, az e határozatnak megfelelő támogatási szerződés megkötésére.

A tartalékkeret terhére történő fedezet biztosítást a költségvetési-rendelet soron következő módosítása során az önkormányzat átvezeti.

Határidő: 2023.október 31

Felelős: polgármester